กกต. อุบลราชธานี พร้อมรับสมัคร ส.ส. แบ่งเขต วันที่ 4 – 8 กุมภาพันธ์นี้ โดยผู้สมัครจะได้รับหมายเลข ใช้ในการหาเสียงได้ทันที
พันตำรวจโท เรืองยศ มีแก้ว ผู้อำนวยการสำนักงานคณะกรรมการการเลือกตั้งประจำจังหวัดอุบลราชธานี เปิดเผยว่า ขณะนี้ ได้เตรียมความพร้อมทั้งด้านบุคคลากรและสถานที่ ไว้รองรับการสมัครรับเลือกตั้ง ส.ส.แบบแบ่งเขต ทั้ง 10 เขตเลือกตั้งในจังหวัดอุบลราชธานี  เริ่มรับสมัครวันแรก 4 กุมภาพันธ์ 2562 ถึง 8 กุมภาพันธ์ 2562 ณ สำนักงาน กกต.อุบลราชธานี เริ่มตั้งแต่เวลา 08.30 น. - เวลา 16.30 น. คาดว่า ผู้สมัครจากพรรคการเมืองต่างๆพร้อมผู้สนับสนุน จะเดินทางมาเป็นจำนวนมาก โดย กกต. อุบลราชธานี ได้เตรีมอำนวยความสะดวกและดูแลความปลอดภัยไว้เรียบร้อยแล้ว หลังจากผู้สมัครได้รับหมายเลขประจำตัวผู้สมัครเรียบร้อยแล้วสามารถที่จะลงพื้นที่ โดยใช้หมายเลขนั้นในการหาเสียงได้ทันทีผู้อำนวยการสำนักงานคณะกรรมการการเลือกตั้งประจำจังหวัดอุบลราชธานี ได้ฝากถึงผู้สมัคร ส.ส. แบบแบ่งเขตเลือกตั้งขอให้เตรียมหลักฐานมาให้ครบถ้วนและถูกต้อง พร้อมเงินค่าสมัคร 1 หมื่นบาท